b'\n_START_ARTICLE_\nKuonomonnit\n_START_SECTION_\nLajit ja anatomia\n_START_PARAGRAPH_\nVarhaisimmat kuonomonnien heimoon kuuluvien lajien fossiilit on ajoitettu paleoseenikaudelle. Nyky\xc3\xa4\xc3\xa4n heimossa el\xc3\xa4\xc3\xa4 yksi suku ja kolme lajia. Lajit ovat kuonomonni (Cranoglanis bouderius), C. henrici ja C. multiradiatus. Kooltaan ne ovat keskikokoisia kaloja, jotka voivat saavuttaa noin 20\xe2\x80\x9330 cm:n pituuden. Ruumiinrakenteeltaan kuonomonnilajit ovat pitkulaisia, ja pitk\xc3\xa4kuonoisia ja niiden ruumis on litte\xc3\xa4hk\xc3\xb6. Tyypillinen piirre ovat p\xc3\xa4\xc3\xa4t\xc3\xa4 suojaavat kookkaat luulevyt ja kuonon 4 viiksis\xc3\xa4ieparia. Heimon kalojen silm\xc3\xa4t ovat kookkaat, selk\xc3\xa4ev\xc3\xa4ss\xc3\xa4 on piikki ja pyrst\xc3\xb6ev\xc3\xa4 on voimakkaasti haarautunut. Kuonomoniella on my\xc3\xb6s rasvaev\xc3\xa4.\n_START_SECTION_\nLevinneisyys\n_START_PARAGRAPH_\nKuonomonnilajit ovat suurten jokien lajeja, joita tavataan Kiinasta Xi-joesta ja Hainanin saarelta sek\xc3\xa4 Vietnamista Punaisestajoesta.'